Vår hyggelige vert, Marian, møtte oss utenfor bygningen og fulgte oss ​​til leiligheten sin i 4. etasje. Leiligheten var så fin, 4 soverom fordelt i hver sin ende av leiligheten, med ett bad tilknyttet hver av disse delene. Mellom disse var det fullt utstyrt kjøkken, og stue med et stort rundt spisebord.
Selv om vi bodde midt i Barcelona, var det utrolig hyggelig å kunne sitte ute på balkongen. Vi var så høyt over gaten slik at utsikten var de grønne trærne og bygningene på den andre siden av gaten, så trafikken forstyrret ikke oss.
Floridablanca ligger i et rolig område, men likevel i gangavstand til "hjertet" av byen, La Rambla og Plaza Catalonia.
I nabolaget var det flere kjempegode restauranter og kafeer, og alt i gangavstand fra hjemmet vårt. Vi likte også å være hjemme i leiligheten etter en lang dag med masse gåing, da var det greit å bare hente mat fra en take-away rett rundt hjørnet. Supermarked var det i første etasje av bygningen, så i prinsippet var det bare å ta på seg tøflene og rusle ned, enklere kan det ikke bli :-)
Om du kommer med buss fra flyplassen så er bussholdeplassen bare to kvartaler unna - det er helt perfekt!
Vi anbefaler på det varmeste Marian og hennes leilighet til alle som ønsker å finne sitt eget "hjem" i Barcelona. Atmosfæren i leiligheten og Marian gjorde at vi virkelig følte oss som hjemme.
Vi kommer gjerne tilbake!